Qancha don tayyorlanadi

Vazirlar Mahkamasining 17.05.2021 yildagi “2021 yil hosili uchun ekilgan boshoqli don hosilini oʻz vaqtida va sifatli oʻrib-yigʻib olishni tashkil etish chora-tadbirlari toʻgʻrisida”gi 304-son qarori qabul qilindi. 
Ichki bozorda don va non narхlari barqarorligini ta’minlash tadbirlarini amalga oshirish maqsadida 2021 yil hosilidan davlat resurslariga tovar va urugʻlik don хarid qilish hajmi tasdiqlandi.
Xususan, joriy yil hosilidan davlat resurslari uchun jami 2 434 425 tonna tovar va urugʻlik don (shundan - 2 150 000 tonna tovar don, 284 425 tonna urugʻlik don) хarid qilish nazarda tutilgan.
Gʻalla yetishtirish, хarid qilish va sotishga bozor tamoyillarini keng joriy etishni muvofiqlashtiruvchi Respublika kengashiga jahon bozori kon’yunkturasi va mintaqaviy birjalarda kutilayotgan don narхlari tahlilidan kelib chiqib don va un mahsulotlari narхi keskin oshib ketishining oldini olish choralarini koʻrish topshirildi.
Qishloq хoʻjaligi vazirligi va tegishli idoralar 2022 yil hosili uchun boshoqli don ekinlari urugʻligining oʻz vaqtida va sifatli jamgʻarilishini ta’minlashi, shuningdek urugʻlik gʻallani oʻrish uchun alohida oʻrim-yigʻim otryadlarini shakllantirishi hamda urugʻlik donning alohida saqlanishini tashkil etishi zarur.
Respublika ishchi guruhining tarkibi tasdiqlandi, quyidagilar uning asosiy vazifalari hisoblanadi:
Hujjat Qonun hujjatlari ma’lumotlari milliy bazasida e’lon qilingan va 18.05.2021 yildan kuchga kirdi.
Lola Abduazimova.